Mul on tõsiselt põhjust kahtlustada, et suurem osa Teist, loevad seda kirjatükki arvuti vahendusel, mis kasutab operatsioonisüsteemi, (edaspidi OS), Windows'te perekonnast. Olgu selleks siis 98, 2000, XP, Vista vms, aga ikka Windows. Ja ega seal olegi midagi imestada. Windows on  saanud meie regioonis arvuti OS'i sünonüümiks. Selle peale, et on olemas ka mõnd muud tüüpi arvutilahendus, arvuti, mille peal asjatamine oleks palju lõbusam või lihtsam, tavaline kodukasutaja reeglina ei tule. Ja ei saagi tulla, kui keegi ei räägi, et muud võimalused üleüldse olemas on.  Täna, kallis kaasamõtleja parandan selle vea ja räägin sellest ilust ja kreatiivsusest, mille võiks kokku võta nimega APPLE. Nimelt otsustasin mõni aeg tagasi eralduda miljonite Windowsi kasutajate ridadest ja  hakkasin tutvust tegema firma Apple poolt toodetud arvuti ja selle võimalustega. Arvuti mille avastasin, on nii tore, et raske on kõike seda ainult endale hoida.